Roheline muld

Roheline muld, ka maarohelineM. Tammert. Värviõpetus. Tallinn, 2006, vahel kasutatakse ka itaaliakeelset nimetust terra verde või prantsuskeelset terre vertehttp://www.kunstitarbed.ee/?content=210&selected=1718&title=%C3%95liv%C3%A4rv+Louvre+60ml+483+terre+verte+, on anorgaaniline värvipigment, kaltsiumi, magneesiumi, kaaliumi ja raua alumiinium-hüdrosilikaatide segu, eri mineraale sisaldav rohekas pulber. 

Levinumad mineraalid, millest pigmenti toodetakse, on glaukoniit ja seladoniit, vahel koos muude lisanditega. Värvus põhineb raua-, kroomi-, mangaani- ja nikliühenditel. Roheliste muldade hulka loetakse ka kroom(III)oksiidi sisaldav volkonskoiit.

Rahvusvahelises värvainete indeksis on rohelise mulla tähised PG23 (Pigment Green 23) ja 77009http://www.artiscreation.com/green.html#PG23.

 Koostis 
Roheliste muldade üldist koostist tähistatakse valemiga K[(Al,Fe3+),(Fe2+,Mg](AlSi3,Si4)O10(OH)2. Jahvatise värvitoon ja tekstuur sõltub eri ainete osakaalust, põhiliselt annavad sellele värvuse raud(II)silikaadidhttp://www.seilnacht.com/Lexikon/Erdfarb.htm. Pulbri täpse koostise määratlemine on kaunis keeruline, sest peaaegu alati on selle koostises mitu ainet. Lisaks levinumatele komponentidele ja keemilise koostise sarnasusele seladoniidi ja glaukoniidiga võib roheline muld sisaldada kloriiti ja kronstedtiiti (ingl cronstedtite), samuti jälgi muudest savimineraalidest morilloniidist või kaoliniidisthttps://www.yumpu.com/de/document/view/6993527/grune-erden-kremer-pigmente.

 Omadused 
Pigment on matt ja nõrga kattevõimega ehk laseeriv, selle värvus varieerub heledast kollakast üle hallikasrohelise tumedama sinakani. Värvitoon varieerub vastavalt komponentide osakaalule ja igas leiukohas on rohelise mulla toon veidi erinev. Raud(III)ühendeid sisaldavad mullad on kollakamad-punakamad, mangaaniühendid muudavad pigmendi pruunikamaks. Kõige kvaliteetsemateks loetakse rohelisi värvimuldi, milles on võimalikult vähe punakat-pruunikat, nende värvitoon on puhas või veidi sinakas roheline.

Roheline muld on täiesti mürgitu ja väga pleekimiskindel. Keemiliselt stabiilne, võib lahustuda nii alustes kui hapetes. Erinevalt rohelistest vaske sisaldavatest värvipigmentidest talub hästi aluselist keskkonda. Põletamisel omandab pruuni värvuse (põletatud roheline muld) ja on ka sellisena värvides kasutatav.

 Leidumine looduses ja erinevad maarohelised 
 Verona roheline 
Ladina keeles creta viridis 'roheline kriit', itaalia keeles terra verde di Verona, saksa keeles Veroneser Grün.

Suured maarohelise leiukohad Veronast põhja pool Monte Baldo mäel olid tuntud juba antiikajal. Seda rikkaliku värvusega puhta, õrnalt sinaka rohelise mulla sorti on pikka aega peetud parimaksF.X. Fernbach. Die Oelmalerei: Lehr- und Handbuch für Künstler und Kunstfreunde. München, 1843, lk 111. Pärast 1922. aasta maalihet pole parima kvaliteediga, sinakatoonilist maarohelist andvad kihid enam kättesaadavadhttp://www.materialarchiv.ch/app-tablet/#detail/869. Verona roheline on mõnes allikas käibel sünonüümina igasuguse rohelise mulla kohtahttps://www.heamajapood.ee/et/a/roheline-muldhttps://www.mineralienatlas.de/lexikon/index.php/Gr%C3%BCnerde.

 Küprose roheline 
Saksa keeles cyprische Grünerde, cyprische blaugrüne Erde, inglise keeles Nicosia green earthhttps://www.naturalpigments.com/nicosia-green-earth-100g.html.

Puhta sinakasrohelise tooniga rohelist mulda leidub Loode-Küprose kõrgendikel; väikesi hallikasvalgeid kamakaid leiti sageli põllutööde käigus. Osa leitud mineraalitükkidest on kõva pruunika tuumaga, teistest saadakse tervenisti ilusat külmrohelise värvusega pigmenti. Pigmenti turustati Itaalia ja Hollandi kaudu kogu Euroopas. Kreeka-Türgi sõja ajal läks koos maaviljeluse allakäiguga kaotsi ka teadmine maarohelise leiukohtadest, nüüdseks on geoloogid need uuesti leidnud ja kasutusele võtnudhttp://www.materialarchiv.ch/app-tablet/#detail/871.

 Böömi roheline 
Saksa keeles böhmische Grünerde, Kaadener Grün.

Verona ja Küprose rohelisest madalamalt hinnatud pigmenti kaevandatakse peamiselt Tšehhis Ústí maakonnas (Ústecký kraj) Kadanska Jesenishttps://www.mineralienatlas.de/lexikon/index.php/Tschechien/Usti%2C%20Region%20%28%C3%9Asteck%C3%BD%20kraj%29/Komotau%20%28Chomutov%29%2C%20Bezirk/Kaaden%20%28Kadan%29/Atschau%20-%20G%C3%B6sen%20%28Kadanska%20Jesen%29. Seda pole kollakama tooni tõttu peetud nii heaks kui Verona rohelist ja on puhastatud enne värvis kasutamist liivast ja muudest lisanditest.

 Tirooli roheline 
Saksa keeles Tiroler Grün, Tiroler Grüne Erde, Bayerische Grüne Erde.

Maarohelist kaevandatakse Lõuna-Baierimaal, kollakasroheline liivakivi läks jahvatatuna müüki nimetuse "Benediktbeuerni roheline" all (Benediktbeurer Grün)http://www.sueddeutscher-barock.ch/In-Werke/a-g/Benediktbeuern.html#_ftnref12. Ka see värvimulla sort vajas värvis kasutamiseks veega leotamist ja liivast puhastamist.

 Sevani roheline 
Vene keeles севанская зеленая, inglise keeles Sevanskian Greenhttps://www.violtan.com/color/ind_brands.php?Lang=&Oper=SelPaints&BrandID=PDMA&FirmID=FC&CategID=0.

Looduslik sügava oliivrohelise värvusega pigment Armeeniast. Värvi sellest toodetakse ainult Venemaal Podolskis.

 Tavuši roheline 
Inglise keeles Green Tavush, Green Tavush Semi-Transparent, vene keeles Зеленая Тавуш.

Pigmenti kaevandatakse Armeenias Tavuši maakonnas Tavuši asula maadel. Muld on puhas roheline, koostiselt peaaegu puhas glaukoniit, soojatooniline ja õige pisut halli suunas murtud varjundiga, seda on mitmes variandis: laseeriv ja poollaseeriv. Värvi toodetakse Venemaal (Nevskaya Palitra) ja Armeenias (Agulis Pigments)https://www.naturalpigments.com/tavush-green.html

 Bžni roheline 
Inglise keeles Green Bjni, vene keeles зеленая Бжни.

Pigmenti kaevandatakse Armeenias Kotajkhi maakonnas Bžni küla maadel. Muld on maheda heleda oliivrohelise tooniga. Värvi toodetakse sellest ainult Venemaal Peterburis.

 Arzakani oliivroheline 
Inglise keeles Olive Green Arzakan, vene keeles оливковая Арзакан.

Tumedam oliivroheline pigment Armeenia mägedest Arzakani küla maadelt. Värvilt sarnaneb väga Ararati rohelisega, kuid erinevalt sellest koosneb ühestainsast pigmendist, laseeriv värv annab sooja tooni, seguneb varjundirikkalt heledamate värvidega. Värvi sellest toodetakse ainult Venemaal Peterburis.

 Volkonskoiit 
Annab sügava küllastatud tooniga rohelise värvi. Vt artiklist Volkonskoiit.

 Erandid 
Maaroheliste hulka ei kuulu sügava oliivrohelise tooniga Ararati roheline, mida segatakse kuldookrist (PY 42) ja sünteetilisest orgaanilisest rohelisest asovärvist (PG 8).

 Viited 

 Välislingid 
 Roheline muld värvainete andmebaasis
 Roheline muld veebinäitusel "Pigments through the Ages"
 Roheline muld kunsti- ja värviajaloo portaalis colourlex.com
 Roheline muld kunsti- ja konserveerimismaterjalide andmebaasis CAMEO
 Video: Roheline muld tempera- ja õlivärvides. The National Gallery, London

Kategooria:Anorgaanilised pigmendid
Kategooria:Maalikunst